title: Решение на Съвета от 8 ноември 1971 година за прилагане на членове 123 до 127 от Договора за френските отвъдморски департаменти

text:
Важна правна забележка

|

31971D0364

Официален вестник n° L 249 , 10/11/1971 стр. 0073 - 0073 специално финландско издание: глава 1 том 1 стр. 0073  специално датско издание поредица I глава 1971(III) стр. 0811  специално шведско издание: глава 1 том 1 стр. 0073  специално английско издание: поредица I глава 1971(III) стр. 0933  специално гръцко издание: глава 05 том 1 стр. 0124  специално испанско издание: глава 05 том 1 стр. 0155  специално португалско издание глава 05 том 1 стр. 0155  специално чешко издание глава 01 том 01 стр. 55  - 55 специално испанско издание глава 01 том 01 стр. 55  - 55 специално унгарско издание глава 01 том 01 стр. 55  - 55 специално литвийско издание глава 01 том 01 стр. 55  - 55 LV.ES глава 01 том 01 стр. 55  - 55 MT.ES глава 01 том 01 стр. 55  - 55 PL.ES глава 01 том 01 стр. 55  - 55 SK.ES глава 01 том 01 стр. 55  - 55 специално словенско издание глава 01 том 01 стр. 55  - 55

		19711108Решение на Съветаот 8 ноември 1971 годиназа прилагане на членове 123 до 127 от Договора за френските отвъдморски департаменти(71/364/EИО)СЪВЕТЪТ НА ЕВРОПЕЙСКИТЕ ОБЩНОСТИ,като взе предвид Договора за създаване на Европейската икономическа общност, и по-специално член 227, параграф 2 от него;като взе предвид предложението на Комисията;като има предвид, че член 227, параграф 2, алинея втора предвижда Съветът да определя условията, при които разпоредбите на Договора, различни от тези, посочени в член 227, параграф 2, алинея първа, и по-специално разпоредбите на членове от 123 до 127 от Договора, следва да се прилагат за френските отвъдморски департаменти;като има предвид, че намесата на Европейския социален фонд е способна да съдейства за икономическото и социалното развитие на тези департаменти;РЕШИ:Член 1Членове 123 до 127 от Договора за създаване на Европейската икономическа общност и мерките, предприети в изпълнение на тези членове, се прилагат за френските отвъдморски департаменти.Член 2Настоящото решение се публикува в Официален вестник на Европейските общности.То влиза в сила на датата, на която влиза в сила Регламент (EИО) № 2396/71 на Съвета [1] от 8 ноември 1971 г. за прилагане на Решение на Съвета от 1 февруари 1971 г. относно реформата на Европейския социален фонд.Съставено в Брюксел на 8 ноември 1971 година.За СъветаПредседателA. Moro[1] ОВ L 249, 10.11.1971 г., стр. 54.--------------------------------------------------


title: Решение (ЕС) 2017/1671 на Европейския парламент от 27 април 2017 година относно приключването на сметките на Европейския орган за безопасност на храните за финансовата 2015 година

text:
               29.9.2017

               BG

               Официален вестник на Европейския съюз

               L 252/231

         РЕШЕНИЕ (ЕС) 2017/1671 НА ЕВРОПЕЙСКИЯ ПАРЛАМЕНТ
   от 27 април 2017 година
   относно приключването на сметките на Европейския орган за безопасност на храните за финансовата 2015 година
   ЕВРОПЕЙСКИЯТ ПАРЛАМЕНТ,

               —

               като взе предвид окончателните годишни отчети на Европейския орган за безопасност на храните за финансовата 2015 година,

               —

               като взе предвид доклада на Сметната палата относно годишните отчети на Европейския орган за безопасност на храните за финансовата 2015 година, придружен от отговора на Органа (1),

               —

               като взе предвид декларацията за достоверност (2) относно надеждността и точността на отчетите, както и законосъобразността и редовността на свързаните с тях операции, предоставена от Сметната палата за финансовата 2015 година в съответствие с член 287 от Договора за функционирането на ЕС,

               —

               като взе предвид препоръката на Съвета от 21 февруари 2017 г. относно освобождаването от отговорност на Органа във връзка с изпълнението на бюджета за финансовата 2015 година (05873/2017 — C8-0060/2017),

               —

               като взе предвид член 319 от Договора за функционирането на ЕС,

               —

               като взе предвид Регламент (ЕС, Евратом) № 966/2012 на Европейския парламент и на Съвета от 25 октомври 2012 г. относно финансовите правила, приложими за общия бюджет на Съюза, и за отмяна на Регламент (ЕО, Евратом) № 1605/2002 на Съвета (3), и по-специално член 208 от него,

               —

               като взе предвид Регламент (ЕО) № 178/2002 на Европейския парламент и на Съвета от 28 януари 2002 г. за установяване на общите принципи и изисквания на законодателството в областта на храните, за създаване на Европейски орган за безопасност на храните и за определяне на процедури относно безопасността на храните (4), и по-специално член 44 от него,

               —

               като взе предвид Делегиран регламент (ЕС) № 1271/2013 на Комисията от 30 септември 2013 г. относно рамковия Финансов регламент за органите, посочени в член 208 от Регламент (ЕС, Евратом) № 966/2012 на Европейския парламент и на Съвета (5), и по-специално член 108 от него,

               —

               като взе предвид член 94 и приложение IV към своя правилник,

               —

               като взе предвид доклада на комисията по бюджетен контрол и становището на комисията по околна среда, обществено здраве и безопасност на храните (A8-0098/2017),

               1.

               одобрява приключването на сметките на Европейския орган за безопасност на храните за финансовата 2015 година;

               2.

               възлага на своя председател да предаде настоящото решение на изпълнителния директор на Европейския орган за безопасност на храните, на Съвета, Комисията и Сметната палата и да осигури публикуването му в Официален вестник на Европейския съюз (серия L).

            Председател

         Antonio TAJANI

            Генерален секретар

         Klaus WELLE

      (1)  ОВ C 449, 1.12.2016 г., стр. 97.

      (2)  Вж. бележка под линия 1.

      (3)  ОВ L 298, 26.10.2012 г., стр. 1.

      (4)  ОВ L 31, 1.2.2002 г., стр. 1.

      (5)  ОВ L 328, 7.12.2013 г., стр. 42.


title: Решение (ЕС) 2015/437 на Европейския парламент и на Съвета от 17 декември 2014 година относно мобилизирането на средства от фонд „Солидарност“ на Европейския съюз

text:
               17.3.2015

               BG

               Официален вестник на Европейския съюз

               L 72/7

         РЕШЕНИЕ (ЕС) 2015/437 НА ЕВРОПЕЙСКИЯ ПАРЛАМЕНТ И НА СЪВЕТА
   от 17 декември 2014 година
   относно мобилизирането на средства от фонд „Солидарност“ на Европейския съюз
   ЕВРОПЕЙСКИЯТ ПАРЛАМЕНТ И СЪВЕТЪТ НА ЕВРОПЕЙСКИЯ СЪЮЗ,
   като взеха предвид Договора за функционирането на Европейския съюз,
   като взеха предвид Регламент (ЕО) № 2012/2002 на Съвета от 11 ноември 2002 г. за създаване на фонд „Солидарност“ на Европейския съюз (1), и по-специално член 4, параграф 3 от него,
   като взеха предвид Междуинституционалното споразумение от 2 декември 2013 г. между Европейския парламент, Съвета и Комисията относно бюджетната дисциплина, сътрудничеството по бюджетни въпроси и доброто финансово управление (2), и по-специално точка 11 от него,
   като взеха предвид предложението на Европейската комисия,
   като имат предвид, че:

               (1)

               Европейският съюз създаде фонд „Солидарност“ на Европейския съюз (наричан по-нататък „фондът“) в израз на солидарност с населението на регионите, засегнати от бедствия.

               (2)

               В член 10 от Регламент (ЕС, Евратом) № 1311/2013 на Съвета (3) е предвидена възможността за мобилизиране на средства от фонда в рамките на годишен таван от 500 млн. евро (по цени от 2011 г.).

               (3)

               Разпоредбите, съгласно които могат да бъдат мобилизирани средства от фонда, се съдържат в Регламент (ЕО) № 2012/2002.

               (4)

               Сърбия подаде заявление за мобилизиране на средства от фонда във връзка с наводнения.

               (5)

               Хърватия подаде заявление за мобилизиране на средства от фонда във връзка с наводнения.

               (6)

               България подаде заявление за мобилизиране на средства от фонда във връзка с наводнения,

         ПРИЕХА НАСТОЯЩОТО РЕШЕНИЕ:
   Член 1
   За общия бюджет на Европейския съюз за финансовата 2014 година фонд „Солидарност“ на Европейския съюз се мобилизира за осигуряване на сумата от 79 726 440 EUR под формата на бюджетни кредити за поети задължения.
   За общия бюджет на Европейския съюз за финансовата 2015 година фонд „Солидарност“ на Европейския съюз се мобилизира за осигуряване на сумата от 79 726 440 EUR под формата на бюджетни кредити за плащания.
   Член 2
   Настоящото решение се публикува в Официален вестник на Европейския съюз.

      Съставено в Страсбург на 17 декември 2014 година.

            За Европейския парламент

            Председател

         M. SCHULZ

            За Съвета

            Председател

         B. DELLA VEDOVA

      (1)  ОВ L 311, 14.11.2002 г., стр. 3.

      (2)  ОВ C 373, 20.12.2013 г., стр. 1.

      (3)  Регламент (EC, Евратом) № 1311/2013 на Съвета от 2 декември 2013 г. за определяне на многогодишната финансова рамка за годините 2014—2020 (ОВ L 347, 20.12.2013 г., стр. 884).


title: 2012/554/ЕС: Решение на Европейския парламент от 10 май 2012 година относно освобождаването от отговорност във връзка с изпълнението на общия бюджет на Европейския съюз за финансовата 2010 година, раздел IV — Съд

text:
               17.10.2012

               BG

               Официален вестник на Европейския съюз

               L 286/100

         РЕШЕНИЕ НА ЕВРОПЕЙСКИЯ ПАРЛАМЕНТ
   от 10 май 2012 година
   относно освобождаването от отговорност във връзка с изпълнението на общия бюджет на Европейския съюз за финансовата 2010 година, раздел IV — Съд
   (2012/554/ЕС)
   ЕВРОПЕЙСКИЯТ ПАРЛАМЕНТ,

               —

               като взе предвид общия бюджет на Европейския съюз за финансовата 2010 година (1),

               —

               като взе предвид годишните отчети на Европейския съюз за финансовата 2010 година (COM(2011) 473 - C7-0259/2011) (2),

               —

               като взе предвид годишния доклад на Съда пред органа по освобождаване от отговорност относно вътрешните одити, осъществени през 2010 г.,

               —

               като взе предвид годишния доклад на Сметната палата за изпълнението на бюджета за финансовата 2010 година, придружен от отговорите на институциите (3),

               —

               като взе предвид декларацията за достоверност (4) относно надеждността и точността на отчетите, както и законосъобразността и редовността на свързаните с тях операции, предоставена от Сметната палата за финансовата 2010 година съгласно член 287 от Договора за функционирането на ЕС,

               —

               като взе предвид член 314, параграф 10 и членове 317, 318 и 319 от Договора за функционирането на ЕС,

               —

               като взе предвид Регламент (ЕО, Евратом) № 1605/2002 на Съвета от 25 юни 2002 г. относно Финансовия регламент, приложим за общия бюджет на Европейските общности (5), и по-специално членове 50, 86, 145, 146 и 147 от него,

               —

               като взе предвид член 77 и приложение VI към своя правилник,

               —

               като взе предвид доклада на Комисията по бюджетен контрол (A7-0088/2012),

               1.

               Освобождава от отговорност секретаря на Съда във връзка с изпълнението на бюджета на Съда за финансовата 2010 година.

               2.

               Представя своите забележки в резолюцията по-долу.

               3.

               Възлага на своя председател да предаде настоящото решение, както и резолюцията, която е неразделна част от него, на Съвета, Комисията, Съда на Европейския съюз, Сметната палата, Европейския омбудсман и на Европейския надзорен орган по защита на данните и да осигури публикуването им в Официален вестник на Европейския съюз (серия L).

            Председател

         Martin SCHULZ

            Генерален секретар

         Klaus WELLE

      (1)  ОВ L 64, 12.3.2010 г.

      (2)  ОВ C 332, 14.11.2011 г., стр. 1.

      (3)  ОВ C 326, 10.11.2011 г., стр. 1.

      (4)  ОВ C 332, 14.11.2011 г., стр. 134.

      (5)  ОВ L 248, 16.9.2002 г., стр. 1.
    ---documentbreak---

               17.10.2012

               BG

               Официален вестник на Европейския съюз

               L 286/101

         РЕЗОЛЮЦИЯ НА ЕВРОПЕЙСКИЯ ПАРЛАМЕНТ
   от 10 май 2012 година
   съдържаща забележките, които са неразделна част от решението за освобождаване от отговорност във връзка с изпълнението на общия бюджет на Европейския съюз за финансовата 2010 година, раздел IV — Съд
   ЕВРОПЕЙСКИЯТ ПАРЛАМЕНТ,

               —

               като взе предвид общия бюджет на Европейския съюз за финансовата 2010 година (1),

               —

               като взе предвид годишните отчети на Европейския съюз за финансовата 2010 година (COM(2011) 473 – C7-0259/2011) (2),

               —

               като взе предвид годишния доклад на Съда пред органа по освобождаване от отговорност относно вътрешните одити, осъществени през 2010 г.,

               —

               като взе предвид годишния доклад на Сметната палата за изпълнението на бюджета за финансовата 2010 година, придружен от отговорите на проверените институции (3),

               —

               като взе предвид декларацията за достоверност (4) относно надеждността и точността на отчетите, както и законосъобразността и редовността на свързаните с тях операции, предоставена от Сметната палата за финансовата 2010 година съгласно член 287 от Договора за функционирането на ЕС,

               —

               като взе предвид член 314, параграф 10 и членове 317, 318 и 319 от Договора за функционирането на ЕС,

               —

               като взе предвид Регламент (ЕО, Евратом) № 1605/2002 на Съвета от 25 юни 2002 г. относно Финансовия регламент, приложим за общия бюджет на Европейските общности (5), и по-специално членове 50, 86, 145, 146 и 147 от него,

               —

               като взе предвид член 77 и приложение VI към своя правилник,

               —

               като взе предвид доклада на Комисията по бюджетен контрол (A7-0088/2012),

               1.

               Подчертава, че в своя годишен доклад за 2010 г. Сметната палата посочва, че „няма констатации и оценки по отношение на Съда“ (вж. точка 7.23).

               2.

               Приветства факта, че въз основа на извършената одитна дейност Сметната палата заключава, че за годината, приключила на 31 декември 2010 г., плащанията за административни и други разходи на институциите и органите не са засегнати от съществени грешки; вероятният процент грешки в областта на административните разходи като цяло се оценява на 0,4 % (вж. точки 7.9 и 7.10).

               3.

               Констатира, че през 2010 г. Съдът е разполагал с бюджетни кредити за поети задължения с общ размер от 331 000 000 EUR (318 000 000 EUR през 2009 г.), при степен на усвояване от 97,9 % (98,50 % през 2009 г.); подчертава, че бюджетът на Съда е с чисто административен характер, като 75 % от средствата се изразходват за лицата, работещи в институцията, а 25 % – за сгради, обзавеждане, оборудване и различни оперативни разходи.

               4.

               Припомня, че през 2009 г. е извършена задълбочена оценка на системите за наблюдение и контрол на Съда; подчертава, че Сметната палата е установила, че въведените системи за наблюдение и контрол работят ефективно по отношение на откриването на евентуалните грешки и изключения.

               5.

               Припомня също, че през 2009 г. Сметната палата посочва, че Съдът не е предвидил изтичането на срока на един рамков договор; отбелязва обясненията, дадени от Съда в неговия годишен доклад за дейността за 2010 г. (6) относно законосъобразността на избраната процедура; отбелязва, че подобреното управление на данните относно договорите в интегрираната система за управление SAP (инструмент за бюджетно и финансово управление) следва да позволи избягването на подобна ситуация в бъдеще.

               6.

               Отбелязва със задоволство, че Дирекцията за устни преводи е изпълнила препоръките на вътрешния одитор по отношение на управлението на устните преводи и на разходите за външни устни преводачи и че ще бъде извършена последваща проверка на правилното функциониране на тези служби.

               7.

               Отбелязва, че през 2009 г. Генералната дирекция за инфраструктура състави план за действие, за да изпълни основните препоръки на вътрешния одитор по отношение на управлението и съхранението на произведения на изкуството; желае да бъде информиран за постигнатия напредък в годишния доклад за дейността за 2011 г.

               8.

               Отбелязва, че компетентната служба е извършила два вътрешни одита на управлението на касовите средства, банковите сметки и извършването на плащанията, както и на дневните надбавки; желае да бъде информиран за изпълнението на препоръките в годишния доклад за дейността.

               9.

               Приветства факта, че разработването на приложението „e-Curia“, което позволява подаване и връчване на материалите по делата по електронен път, навлезе в тестова фаза през 2010 г. с участието на две държави членки; „e-Curia“ трябва в крайна сметка да позволи премахването на голяма част от размяната на кореспонденция, цифровизацията на входящите и изходящите материали по делата и оптимизацията на вътрешните работни потоци.

               10.

               Отбелязва със задоволство, че Съдът е разгледал въпроса за устните преводи в годишния си доклад за дейността за финансовата 2010 година, както беше поискано от Парламента в неговата резолюция от 10 май 2011 г. (7) относно освобождаването от отговорност за финансовата 2009 година (параграф 14); констатира значително увеличение на броя на заседанията (+ 27 %), главно поради разширяването и влизането в сила на Договора от Лисабон:

                  Брой на заседанията
                   (8)

                           С устен

                           2004 г.

                           2005 г.

                           2006 г.

                           2007 г.

                           2008 г.

                           2009 г.

                           2010 г.

                           Съдебни заседания

                           350

                           411

                           366

                           369

                           517

                           454

                           520

                           Други заседания

                           63

                           51

                           78

                           54

                           30

                           37

                           102

                           Общо заседания

                           413

                           462

                           444

                           423

                           547

                           491

                           622

               11.

               Подчертава важността на междуинституционалното сътрудничество в контекста на управлението и набирането на устни преводачи.

               12.

               Отбелязва със задоволство, че през април 2011 г. Съдът е представил на бюджетните органи актуализиран план за инвестиции в недвижими имоти за периода 2011—2013 г., който се ръководи от две основни цели: от една страна, да събере всички служби на Съда на едно място, а от друга страна, Съдът да стане собственик на сградите; отбелязва, че разходите за строителство се изчисляват на приблизително 355 300 000 EUR, като балансът за консолидиране е от порядъка на 40 000 000 EUR в края на 2010 г.

               13.

               Изразява задоволство, че съдебната статистика на Съда за 2010 г. сочи като цяло запазване на производителността и подобряване на ефикасността по отношение на продължителността на производствата: 16,1 месеца за преюдициалните запитвания, 16,7 месеца за преките искове (срещу 17,1 месеца през 2009 г.) и 14,3 месеца за обжалванията (срещу 15,4 месеца през 2009 г.).

               14.

               Очаква да види допълнително намаляване на продължителността на производствата; в тази връзка счита, че вътрешната реорганизация и преразпределението на специализирания персонал в съответните му области на компетентност би могло да бъде полезно за такава цел.

               15.

               Изразява загриженост поради силното увеличение на броя на образуваните дела (631 през 2010 г.) пред Съда, докато същевременно броят на приключените дела остава стабилен; отбелязва също, че броят на висящите дела пред Съда достига 799 за въпросната година, въпреки че средната продължителност на производствата е на най-ниското си ниво, а именно 16,1 месеца на процедура:

                  Обща дейност на Съда
                   (9)

                           Дела

                           2006 г.

                           2007 г.

                           2008 г.

                           2009 г.

                           2010 г.

                           Образувани дела

                           537

                           581

                           593

                           562

                           631

                           Приключени дела

                           546

                           570

                           567

                           588

                           574

                           Висящи дела

                           731

                           742

                           768

                           742

                           799

               16.

               Отбелязва със загриженост силното увеличение на броя на образуваните дела (636 през 2010 г.) пред Общия съд; констатира, че броят на приключените дела е малко по-нисък; броят на висящите дела пред Общия съд обаче е достигнал 1 300, въпреки намаляването на средната продължителност на производството (27,2 месеца през 2009 г. и 24,7 месеца през 2010 г.):

                  Обща дейност на Общия съд
                   (10)

                           Дела

                           2006 г.

                           2007 г.

                           2008 г.

                           2009 г.

                           2010 г.

                           Образувани дела

                           432

                           522

                           629

                           568

                           636

                           Приключени дела

                           436

                           397

                           605

                           555

                           527

                           Висящи дела

                           1 029

                           1 154

                           1 178

                           1 191

                           1 300

               17.

               Следователно подкрепя инициативата на Съда, който в края на март 2011 г. представи на двете подразделения на законодателния орган предложение за реформа на правилника си (реформата предвижда по-конкретно назначаването на 12 допълнителни съдии в Общия съд); счита, че тази инициатива следва да се проведе по възможно най-рентабилния начин на изпълнение; изразява надежда, че структурните мерки ще могат да бъдат одобрени в началото на 2012 г. с оглед на тяхното изпълнение възможно най-скоро през същата година.

               18.

               Изисква към годишния доклад за дейността да бъде добавена и подробна таблица за всички служители на Съда, класифицирани по категория, степен, пол, участие в професионално обучение и националност; при все това приветства изчерпателната информация относно управлението на персонала, която е предоставена от Съда в годишния му доклад за дейността, и отговора, даден от Съда, на допълнителните въпроси на Парламента в тази връзка; изисква тази информация да се включва автоматично в доклада на Съда отсега нататък и Съдът да предоставя сведения за резултатите от използването на възможността за дистанционна работа и гъвкаво работно време от неговите служители.

      (1)  ОВ L 64, 12.3.2010 г.

      (2)  ОВ C 332, 14.11.2011 г., стр. 1.

      (3)  ОВ C 326, 10.11.2011 г., стр. 1.

      (4)  ОВ C 332, 14.11.2011 г., стр. 134.

      (5)  ОВ L 248, 16.9.2002 г., стр. 1.

      (6)  Годишен доклад за дейността за финансовата 2010 година, стр. 91.

      (7)  ОВ L 250, 27.9.2011 г., стр. 90.

      (8)  Годишен доклад за дейността за финансовата 2010 година, стр. 54.

      (9)  Годишен доклад за дейността за финансовата 2010 година, стр. 6.

      (10)  Годишен доклад за дейността за финансовата 2010 година, стр. 8.


title: Решение на Съвета от 20 май 1975 година за създаване на Фармацевтичен комитет

text:
Важна правна забележка

|

31975D0320

Официален вестник n° L 147 , 09/06/1975 стр. 0023 - 0023 специално финландско издание: глава 13 том 4 стр. 0108  специално испанско издание: глава 13 том 4 стр. 0102  специално шведско издание: глава 13 том 4 стр. 0108  специално португалско издание глава 13 том 4 стр. 0102  специално чешко издание глава 01 том 01 стр. 74  - 74 специално испанско издание глава 01 том 01 стр. 74  - 74 специално унгарско издание глава 01 том 01 стр. 74  - 74 специално литвийско издание глава 01 том 01 стр. 74  - 74 LV.ES глава 01 том 01 стр. 74  - 74 MT.ES глава 01 том 01 стр. 74  - 74 PL.ES глава 01 том 01 стр. 74  - 74 SK.ES глава 01 том 01 стр. 74  - 74 специално словенско издание глава 01 том 01 стр. 74  - 74

		19750520Решение на Съветаот 20 май 1975 годиназа създаване на Фармацевтичен комитет(75/320/ЕИО)СЪВЕТЪТ НА ЕВРОПЕЙСКИТЕ ОБЩНОСТИ,като взе предвид Договора за създаване на Европейската икономическа общност,като взе предвид предложението на Комисията,като има предвид, че осъществяването на мерките, приети от Съвета, по отношение на сближаването на законодателството в областта на патентовани медицински продукти за хуманна употреба може да постави за обсъждане проблеми, които следва да бъдат разглеждани съвместно;като има предвид, че за тази цел следва да се създаде комитет, който да се председателства от представител на Комисията и с членове — представители на администрациите на държавите-членки,РЕШИ:Член 1Към Комисията се създава комитет, наречен "Фармацевтичен комитет".Член 2Без да се засягат задачите на Комитета за патентовани медицински продукти, посочен в член 8 от Втора директива 75/319/ЕИО на Съвета от 20 май 1975 г. за сближаване на разпоредбите, предвидени със законов, подзаконов или административен акт, отнасящи се до патентованите медицински продукти [1], задачите на настоящия комитет са да разглежда:- всички въпроси, отнасящи се до приложението на директивите за патентовани медицински продукти, които поставени за обсъждане от председателя на Комитета по негова собствена инициатива или по молба на представител на държава-членка;- всеки друг въпрос от областта на патентованите медицински продукти, повдигнат от председателя по негова собствена инициатива или по молба на представител на държава-членка.Комисията се консултира с Комитета при изготвяне на предложения за директиви в областта на патентовани медицински продукти и по-специално, когато, при наличие на основание за това, разглежда евентуални изменения на Директива 65/65/ЕИО на Съвета от 26 януари 1965 г. за сближаване на разпоредбите, предвидени със законов, подзаконов или административен акт, отнасящи се до патентованите медицински продукти [2].Член 31. Комитетът се състои от старши експерти по обществено здраве от администрациите на държавите-членки, като всяка държава-членка има един представител.2. Всеки представител има един заместник. Заместникът има право да присъства на заседанията на комитета.3. Комитетът се председателства от представител на Комисията.Член 4Комитетът приема свой процедурен правилник.Съставено в Брюксел на 20 май 1975 година.За СъветаПредседателR. Ryan[1] ОВ L 147, 9.6.1975 г., стр. 13.[2] ОВ 22, 9.2.1965 г., стр. 369/65.--------------------------------------------------


title: Решение (ЕС) 2017/1359 на Европейската централна банка от 18 май 2017 година за изменение на Решение (ЕС) 2016/948 относно изпълнението на програмата за закупуване от корпоративния сектор (ЕЦБ/2017/13)

text:
                  21.7.2017

                  BG

                  Официален вестник на Европейския съюз

                  L 190/20

            РЕШЕНИЕ (ЕС) 2017/1359 НА ЕВРОПЕЙСКАТА ЦЕНТРАЛНА БАНКА
      от 18 май 2017 година
      за изменение на Решение (ЕС) 2016/948 относно изпълнението на програмата за закупуване от корпоративния сектор (ЕЦБ/2017/13)
      УПРАВИТЕЛНИЯТ СЪВЕТ НА ЕВРОПЕЙСКАТА ЦЕНТРАЛНА БАНКА,
      като взе предвид Договора за функционирането на Европейския съюз, и по-специално член 127, параграф 2, първо тире от него,
      като взе предвид Устава на Европейската система на централните банки и на Европейската централна банка, и по-специално член 12.1, втора алинея във връзка с член 3.1, първо тире и член 18.1 от него,
      като има предвид, че:

                  (1)

                  С Решение (ЕС) 2016/948 на Европейската централна банка (EЦБ/2016/16) (1) беше създадена програмата за закупуване от корпоративния сектор (ПЗКС). Заедно с третата програма за закупуване на обезпечени облигации, програмата за закупуване на обезпечени с активи ценни книжа и програмата за закупуване на активи на публичния сектор на вторичните пазари ПЗКС е част от разширената програма за закупуване на активи (ПЗА). С ПЗА се цели да се подобри допълнително трансмисията на паричната политика, да се улесни предоставянето на кредити за икономиката на еврозоната, да се облекчат условията за заемане на средства от домакинствата и фирмите и да се допринесе за това темпът на инфлацията да се доближи в средносрочен план до нива под, но близо до 2 % в съответствие с основната цел на Европейската централна банка (ЕЦБ) да поддържа ценова стабилност.

                  (2)

                  Постигането на единна парична политика, включително чрез ПЗА, налага дефинирането на средствата, инструментите и процедурите, които Евросистемата следва да използва при осъществяването на тази политика, по един и същ начин във всички държави членки, чиято парична единица е еврото.

                  (3)

                  На 22 март 2017 г. Управителният съвет реши да уточни правилата, които се прилагат спрямо дълговите инструменти, емитирани от субекти за ликвидация, за да гарантира последователното им третиране в паричната политика на Евросистемата чрез ПЗА.

                  (4)

                  Поради това Решение (ЕС) 2016/948 (ЕЦБ/2016/16) следва да бъде съответно изменено,

            ПРИЕ НАСТОЯЩОТО РЕШЕНИЕ:
      Член 1
      Изменение
      1.   В член 2, параграф 1 от Решение (ЕС) 2016/948 (ЕЦБ/2016/16) буква й) се заменя със следното:

                     „й)

                     не е субект, публична или частна собственост: i) чиято основна цел е постепенната продажба на активите му и прекратяването на дейността му; или ii) който е субект за управление или разпродажба на активи, създаден с цел да поддържа реорганизации и/или преструктурирания във финансовия сектор (*1), включително дружествата за управление на активи, създадени в резултат от действие по преструктуриране под формата на прилагането на инструмент за обособяване на активи съгласно член 26 от Регламент (ЕС) № 806/2014 на Европейския парламент и на Съвета (*2) или националното законодателство за транспониране на член 42 от Директива 2014/59/ЕС на Европейския парламент и на Съвета (*3);

      2.   В член 2, параграф 1 от Решение (ЕС) 2016/948 (ЕЦБ/2016/16) буква к) се заличава.
      Член 2
      Влизане в сила
      Настоящото решение влиза в сила на 21 юли 2017 г.

         Съставено във Франкфурт на Майн на 18 май 2017 година.

               За Управителния съвет на ЕЦБ

               Председател на ЕЦБ

            Mario DRAGHI

         (1)  Решение (ЕС) 2016/948 на Европейската централна банка от 1 юни 2016 г. относно изпълнението на програмата за закупуване от корпоративния сектор (ЕЦБ/2016/16) (ОВ L 157, 15.6.2016 г., стр. 28).


title: Решение на Постоянния комитет на държавите от ЕАСТ № 5/2010/SC от 9 декември 2010 година за изменение на Решение на Постоянния комитет № 4/2004/SC за установяване на Комитет за финансовия механизъм

text:
               24.3.2011

               BG

               Официален вестник на Европейския съюз

               L 78/57

         РЕШЕНИЕ НА ПОСТОЯННИЯ КОМИТЕТ НА ДЪРЖАВИТЕ ОТ ЕАСТ
   № 5/2010/SC
   от 9 декември 2010 година
   за изменение на Решение на Постоянния комитет № 4/2004/SC за установяване на Комитет за финансовия механизъм
   ПОСТОЯННИЯТ КОМИТЕТ НА ДЪРЖАВИТЕ ОТ ЕАСТ,
   като взе предвид Споразумението за Европейското икономическо пространство, изменено с Протокола за адаптиране на Споразумението за Европейското икономическо пространство, наричано по-долу „Споразумението за ЕИП“,
   като взе предвид Споразумението между Европейския съюз, Исландия, Княжество Лихтенщайн и Кралство Норвегия за финансов механизъм на ЕИП за периода 2009—2014 г.,
   като взе предвид протокол 38б от финансовия механизъм на ЕИП, включен в Споразумението за ЕИП чрез гореспоменатото Споразумение между Европейския съюз, Исландия, Княжество Лихтенщайн и Кралство Норвегия за финансов механизъм на ЕИП за периода 2009—2014 г.,
   като взе предвид Споразумението между Кралство Норвегия и Европейския съюз относно норвежки финансов механизъм за периода 2009—2014 г.,
   като взе предвид Решение на Постоянният комитет на държавите от ЕАСТ № 4/2004/SC от 3 юни 2004 г. за създаване на Комитет за финансовия механизъм (1),
   като взе предвид Решение на Постоянният комитет на държавите от ЕАСТ № 1/2010/SC от 28 януари 2010 г. за създаване на Временен комитет за финансовия механизъм (2),
   РЕШИ:
   Член 1
   В член 1 от Решение № 4/2004/SC второто изречение от параграф 1 се заменя със следния текст:
   „Комитетът управлява финансовия механизъм на ЕИП за периода 2004—2009 г. и финансовия механизъм на ЕИП за периода 2009—2014 г.“
   Член 2
   Настоящото решение влиза в сила в деня на влизане в сила или в деня на временното прилагане на правния акт, установяващ финансовият механизъм на ЕИП за периода 2009—2014 г.
   Член 3
   Настоящото решение се публикува в раздела за ЕИП и в притурката за ЕИП към Официален вестник на Европейския съюз.

      Съставено в Брюксел на 9 декември 2010 година.

            За Постоянния комитет

            Председател

         Stefán Haukur JÓHANNESSON

            Генерален секретар

         Kåre BRYN

      (1)  ОВ L 52, 23.2.2006 г., стр. 54.

      (2)  ОВ L 53, 4.3.2010 г., стр. 19.


title: 2014/179/ЕС: Решение на Европейската централна банка от 22 януари 2014 година за изменение на Решение ЕЦБ/2004/2 за приемане на Процедурния правилник на Европейската централна банка (ЕЦБ/2014/1)

text:
               29.3.2014

               BG

               Официален вестник на Европейския съюз

               L 95/56

         РЕШЕНИЕ НА ЕВРОПЕЙСКАТА ЦЕНТРАЛНА БАНКА
   от 22 януари 2014 година
   за изменение на Решение ЕЦБ/2004/2 за приемане на Процедурния правилник на Европейската централна банка
   (ЕЦБ/2014/1)
   (2014/179/ЕС)
   УПРАВИТЕЛНИЯТ СЪВЕТ НА ЕВРОПЕЙСКАТА ЦЕНТРАЛНА БАНКА,
   като взе предвид Устава на Европейската система на централните банки и на Европейската централна банка, и по-специално член 12.3 от него,
   като взе предвид Регламент (ЕС) № 1024/2013 на Съвета от 15 октомври 2013 г. за възлагане на Европейската централна банка на конкретни задачи относно политиките, свързани с пруденциалния надзор над кредитните институции (1), и по-специално член 25, параграф 2 и член 26, параграф 12 от него,
   като има предвид, че:

               (1)

               С оглед поясняване на взаимодействието между органите, участващи в процеса на подготовка и приемане на надзорни решения, е необходимо вътрешната организация на ЕЦБ и органите ѝ за вземане на решения да бъдат приведени в съответствие с новите изисквания, произтичащи от Регламент (ЕС) № 1024/2013.

               (2)

               Необходимо е да бъде установен Кодекс за поведение, определящ етичните норми, от които членовете на Управителния съвет и назначените им заместници да се ръководят при изпълнение на функциите си.

               (3)

               Необходимо е да бъде създаден комитет за одит на високо равнище за укрепване на нивата на външен и вътрешен контрол, който да допринася за по-доброто корпоративно управление на ЕЦБ и на Евросистемата.

               (4)

               В член 21 от Процедурния правилник е посочено, че Условията за работа и Правилата за персонала уреждат трудовоправните отношения между ЕЦБ и нейния персонал. Условията за работа и Правилата за персонала са изменени, за да включат правилата, уреждащи подбора и назначаването на кандидати. Член 20 от Процедурния правилник относно подбора, назначаването и повишението на персонала вече е излишен и поради това следва да бъде отменен.

               (5)

               Необходимо е да бъдат отразени и някои малки технически и редакционни промени, като новата номерация на членовете на Договора и Устава на Европейската система на централните банки и на Европейската централна банка.

               (6)

               Процедурата при липса на възражения съгласно член 26, параграф 8 от Регламент (ЕС) № 1024/2013 не следва да се прилага за решения, отнасящи се до общата рамка, съгласно която ще бъдат приемани надзорни решения, като организационната рамка, посочена в член 6, параграф 7 от Регламент (ЕС) № 1024/2013.

               (7)

               Решение ЕЦБ/2004/2 (2) следва да бъде изменено, за да бъдат взети предвид тези тенденции,

         ПРИЕ НАСТОЯЩОТО РЕШЕНИЕ:
   Член 1
   Изменения на Процедурния правилник на Европейската централна банка
   Решение ЕЦБ/2004/2 се изменя, както следва:

               1.

               Член 1 се заменя със следното:
               „Член 1

                  Определения

                           1.1.

                           Настоящият процедурен правилник допълва Договора за функционирането на Европейския съюз и Устава на Европейската система на централните банки и на Европейската централна банка. Без да се засягат разпоредбите на член 1.2, използваните в настоящия процедурен правилник понятия имат същото значение като в Договора и Устава.

                           1.2.

                           Понятията „участваща държава членка“, „национален компетентен орган“ и „определен на национално равнище орган“ имат същото значение, както са определени в Регламент (ЕС) № 1024/2013 на Съвета за възлагане на Европейската централна банка на конкретни задачи относно политиките, свързани с пруденциалния надзор над кредитните институции (3).

               2.

               Вмъква се следният нов член 5а:
               „Член 5а

                  Кодекс за поведение за членовете на Управителния съвет

                           5а.1.

                           Управителният съвет приема и актуализира Кодекс за поведение, от който да се ръководят членовете му, който се публикува на уебсайта на ЕЦБ.

                           5а.2.

                           Всеки управител гарантира, че придружителите му по смисъла на член 3.2 и заместниците му по смисъла на член 3.3 са подписали декларация за спазване на Кодекса за поведение преди всяко участие в заседанията на Управителния съвет.“

               3.

               Член 9 се заменя със следното:
               „Член 9

                  Комитети на Евросистемата/ЕСЦБ

                           9.1.

                           Управителният съвет създава и закрива комитети. Комитетите подпомагат дейността на органите за вземане на решения на ЕЦБ и се отчитат пред Управителния съвет чрез Изпълнителния съвет.

                           9.2.

                           По отношение на въпросите на политиката, свързани с пруденциалния надзор над кредитните институции, комитетите, които подпомагат работата на ЕЦБ във връзка със задачите, възложени на ЕЦБ с Регламент (ЕС) № 1024/2013, се отчитат пред Надзорния съвет и ако е необходимо — пред Управителния съвет. В съответствие със собствените си процедури Надзорният съвет упълномощава заместник-председателя да се отчита пред Управителния съвет чрез Изпълнителния съвет относно всички тези дейности.

                           9.3.

                           Комитетите се състоят от до двама членове от всяка НЦБ от Евросистемата и от ЕЦБ, определени от всеки от управителите или съответно от Изпълнителния съвет.

                           9.4.

                           При подпомагане на работата на органите за вземане на решения на ЕЦБ във връзка със задачите, възложени на ЕЦБ с Регламент (ЕС) № 1024/2013, комитетите включват по един член от централната банка и по един член от националния компетентен орган във всяка участваща държава членка, назначени от всеки от управителите след консултация със съответния национален компетентен орган, в случай че националният компетентен орган не е централна банка.

                           9.5.

                           Управителният съвет определя задачите на комитетите и назначава председателите им. По правило председателят е член на персонала на ЕЦБ. Както Управителният съвет, така и Изпълнителният съвет могат да поискат от комитетите да направят проучвания по определени теми. ЕЦБ осигурява административното подпомагане на комитетите.

                           9.6.

                           Всяка национална централна банка извън Евросистемата може също да определи до двама членове на персонала, които да участват в заседанията на даден комитет, когато той разглежда въпроси, попадащи в областта на компетентност на Генералния съвет, и когато председателят на комитета и Изпълнителният съвет преценят, че това участие е необходимо.

                           9.7.

                           За участие в заседания на комитет могат да бъдат поканени и представители на други институции и органи на Съюза, както и други трети страни, когато председателят на комитета и Изпълнителният съвет преценят, че това е необходимо.“

               4.

               Вмъква се следният нов член 9б:
               „Член 9б

                  Комитет за одит

               С оглед укрепването на вече установените нива на външен и вътрешен контрол и за подобряване на корпоративното управление на ЕЦБ и на Евросистемата Управителният съвет създава Комитет за одит и определя неговите задачи и състав.“

               5.

               Член 11.3 се заменя със следния текст:

                           „11.3.

                           Изпълнителният съвет приема и актуализира Кодекс за поведение, от който да се ръководят членовете му и членовете на персонала на ЕЦБ, който се публикува на уебсайта на ЕЦБ.“

               6.

               Вмъкват се следните членове:
               „ГЛАВА IVа

                  НАДЗОРНИ ЗАДАЧИ

                  Член 13а

                  Надзорен съвет

               Съгласно член 26, параграф 1 от Регламент (ЕС) № 1024/2013 Надзорният съвет, създаден като вътрешен орган на ЕЦБ, отговаря изцяло за планирането и изпълнението на възложените на ЕЦБ надзорни задачи, свързани с пруденциалния надзор над кредитните институции (наричани по-долу „надзорни задачи“). Задачите на Надзорния съвет не засягат компетенциите на органите за вземане на решения на ЕЦБ.

                  Член 13б

                  Състав на Надзорния съвет

                           13б.1.

                           Надзорният съвет се състои от председател, заместник-председател, четирима представители на ЕЦБ и по един представител на националния компетентен орган във всяка участваща държава членка. Всички членове на Надзорния съвет действат в интерес на Съюза като цяло.

                           13б.2.

                           В случай че националният компетентен орган на участваща държава членка не е централна банка, съответният член на Надзорния съвет може да бъде придружаван от представител на централната банка на неговата държава членка. За целите на гласуването представителите на една държава членка се считат за един член.

                           13б.3.

                           След изслушване на Надзорния съвет Управителният съвет приема предложението за назначаването на председателя и заместник-председателя на Надзорния съвет, което се представя за одобрение на Европейския парламент.

                           13б.4.

                           Условията на трудовите правоотношения на председателя на Надзорния съвет, и в частност неговата заплата, пенсия и други социалноосигурителни плащания, се уреждат въз основа на договор с ЕЦБ и се определят от Управителния съвет.

                           13б.5.

                           Мандатът на заместник-председателя на Надзорния съвет е пет години и не подлежи на подновяване. Той не може да продължи след края на мандата му като член на Изпълнителния съвет.

                           13б.6.

                           По предложение на Изпълнителния съвет Управителният съвет назначава четиримата представители на ЕЦБ в Надзорния съвет, които не изпълняват задължения, пряко свързани с функцията по паричната политика.

                  Член 13в

                  Гласуване съгласно член 26, параграф 7 от Регламент (ЕС) № 1024/2013

               За целите на приемане на проекти на решения съгласно член 26, параграф 7 от Регламент (ЕС) № 1024/2013 и на основание член 16 от Договора за Европейския съюз, член 238, параграф 3 от Договора за функционирането на Европейския съюз и Протокол (№ 36) относно преходните разпоредби се прилагат следните правила:

                           i)

                           До 31 октомври 2014 г. решенията се считат за приети, ако най-малко 50 % от членовете на Надзорния съвет, представляващи най-малко 74 % от общия брой на претеглените гласове и 62 % от общия брой на населението, гласуват „за“.

                           ii)

                           От 1 ноември 2014 г. решенията се считат за приети, ако най-малко 55 % от членовете на Надзорния съвет, представляващи най-малко 65 % от общия брой на населението, гласуват „за“. Блокиращото малцинство трябва да включва поне минималния брой членове на Надзорния съвет, представляващи 35 % от общия брой на населението, плюс един член, като в противен случай се приема, че е налице квалифицирано мнозинство.

                           iii)

                           Между 1 ноември 2014 г. и 31 март 2017 г., по искане на представител на национален компетентен орган или по искане на представител на ЕЦБ в Надзорния съвет, решенията се считат за приети, ако най-малко 50 % от членовете на Надзорния съвет, представляващи най-малко 74 % от общия брой на претеглените гласове и 62 % от общия брой на населението, гласуват „за“.

                           iv)

                           Всеки от четиримата представители на ЕЦБ, назначени от Управителния съвет, има тежест, която е равна на медианната тежест на тези на представителите на националните компетентни органи на участващите държави членки, изчислена въз основа на метода, установен в приложението.

                           v)

                           Гласовете на председателя и заместник-председателя имат тежест, равна на нула, и се броят само при определяне на мнозинството, доколкото това се отнася до броя на членовете на Надзорния съвет.

                  Член 13г

                  Процедурен правилник на Надзорния съвет

               Надзорният съвет приема своя Процедурен правилник след консултация с Управителния съвет. Процедурният правилник гарантира равно третиране на всички участващи държави членки.

                  Член 13д

                  Кодекс за поведение за членовете на Надзорния съвет

                           13д.1.

                           Надзорният съвет приема и актуализира Кодекс за поведение, от който да се ръководят членовете му, който се публикува на уебсайта на ЕЦБ.

                           13д.2.

                           Всеки член гарантира, че придружителите му, заместниците му и представителите на неговата национална централна банка, ако националният компетентен орган не е централната банка, са подписали декларация за спазване на Кодекса за поведение преди всяко участие в заседанията на Надзорния съвет.

                  Член 13е

                  Заседания на Надзорния съвет

               Надзорният съвет провежда заседанията си по правило в помещенията на ЕЦБ. Протоколите от заседанията на Надзорния съвет се предоставят на Управителния съвет за информация веднага след като бъдат приети.

                  Член 13ж

                  Приемане на решения за целите на изпълнение на задачите, посочени в член 4 от Регламент (ЕС) № 1024/2013

                           13ж.1.

                           Надзорният съвет предлага на Управителния съвет цялостни проекти на решения за целите на изпълнение на задачите, посочени в член 4 от Регламент (ЕС) № 1024/2013, заедно с обяснителни бележки, представящи фактическата обстановка и основните мотиви, на които се основава проектът на решението. Едновременно с това тези проекти на решения се предоставят на националните компетентни органи на съответните участващи държави членки заедно с информация относно дадения на Управителния съвет срок в съответствие с член 13ж.2.

                           13ж.2.

                           Проект на решение по смисъла на член 13ж.1 се счита за приет, освен ако Управителният съвет възрази срещу него в срок до десет работни дни. В извънредни ситуации Надзорният съвет определя разумен срок, който е не по-дълъг от 48 часа. Управителният съвет представя писмено мотивите за възраженията. Решението се предоставя на Надзорния съвет и на националните компетентни органи на съответните държави членки.

                           13ж.3.

                           Участваща държава членка извън еврозоната уведомява ЕЦБ за мотивираното си несъгласие с проект на решение на Надзорния съвет в срок до пет работни дни след получаването на проекта на решение съгласно член 13ж.1. Председателят на ЕЦБ предоставя своевременно мотивираното несъгласие на Управителния съвет и на Надзорния съвет. Управителният съвет отчита изцяло мотивите, съдържащи се в оценката, изготвена от Надзорния съвет, като взема решение по въпроса в срок до пет работни дни от получаване на информацията за мотивираното несъгласие. Това решение, заедно с писмено обяснение, се предоставя на Надзорния съвет и на националния компетентен орган на съответната държава членка.

                           13ж.4.

                           Участваща държава членка извън еврозоната уведомява ЕЦБ за мотивираното си несъгласие с възражение на Управителния съвет срещу проект на решение на Надзорния съвет в срок до пет работни дни след получаването на това възражение съгласно член 13ж.2. Председателят на ЕЦБ предоставя своевременно мотивираното несъгласие на Управителния съвет и на Надзорния съвет. Управителният съвет дава становището си относно мотивираното несъгласие, изразено от държавата членка, в срок до 30 дни и потвърждава или оттегля възражението си, като посочва мотивите си за това. Решението за потвърждаване или оттегляне на възражението му се предоставя на националния компетентен орган на съответната държава членка. В случай че Управителният съвет оттегли възражението, проектът на решение на Надзорния съвет се счита за приет на датата на оттегляне на възражението.

                  Член 13з

                  Приемане на решения за целите на изпълнение на задачите, посочени в член 5 от Регламент (ЕС) № 1024/2013

                           13з.1.

                           В случай че национален компетентен орган или определен на национално равнище орган уведоми ЕЦБ за намерението си да приложи изисквания за капиталови буфери или други мерки, целящи справяне със системни или макропруденциални рискове, съгласно член 5, параграф 1 от Регламент (ЕС) № 1024/2013, уведомлението, след получаването му от секретаря на Надзорния съвет, се предоставя своевременно на Управителния съвет и на Надзорния съвет. При предложение, изготвено от Надзорния съвет въз основа на инициативата и като се взема предвид приносът на съответния комитет или на съответното вътрешно звено, Управителният съвет взема решение по въпроса в срок до три работни дни. Когато възрази срещу мярката, за която е получено уведомление, Управителният съвет обяснява писмено мотивите си на съответния национален компетентен орган или определен на национално равнище орган в срок до пет работни дни от уведомяването на ЕЦБ.

                           13з.2.

                           В случай че при предложение, изготвено от Надзорния съвет въз основа на инициативата и като се взема предвид приносът на съответния комитет или на съответното вътрешно звено, Управителният съвет възнамерява да приложи по-високи изисквания за капиталови буфери или по-строги мерки, целящи справяне със системни или макропруденциални рискове, съгласно член 5, параграф 2 от Регламент (ЕС) № 1024/2013, съответният национален компетентен орган или определен на национално равнище орган се уведомява за намерението най-малко десет работни дни преди да бъде взето подобно решение. В случай че съответният национален компетентен орган или определен на национално равнище орган уведоми писмено ЕЦБ за мотивираното си възражение в срок до пет работни дни от получаването на уведомлението, това възражение — след получаването му от секретаря на Надзорния съвет — се предоставя своевременно на Управителния съвет и на Надзорния съвет. Управителният съвет взема решение по въпроса на базата на предложение, изготвено от Надзорния съвет въз основа на инициативата и като се взема предвид приносът на съответния комитет или на съответното вътрешно звено. Това възражение се предоставя на съответния национален компетентен орган или определен на национално равнище орган.

                           13з.3.

                           Управителният съвет има правото да одобрява, да възразява на или да изменя предложения на Надзорния съвет по смисъла на членове 13з.1 и 13з.2. Управителният съвет има и правото да поиска от Надзорния съвет да представи предложение по смисъла на членове 13з. 1 и 13з.2 или да направи конкретен анализ. В случай че Надзорният съвет не представи предложения въз основа на тези искания, Управителният съвет, като взема предвид приноса на съответния комитет или на съответното вътрешно звено, може да вземе решение при липса на предложение от Надзорния съвет.

                  Член 13и

                  Приемане на решения съгласно член 14, параграфи 2—4 от Регламент (ЕС) № 1024/2013

               В случай че национален компетентен орган уведоми ЕЦБ за свой проект на решение съгласно член 14, параграф 2 от Регламент (ЕС) № 1024/2013, Надзорният съвет предоставя на Управителния съвет проекта на решение, заедно с оценката си, в рамките на пет работни дни. Проектът на решение се счита за приет, освен ако Управителният съвет направи възражение в срок до 10 работни дни от уведомяването на ЕЦБ, който може да бъде удължен веднъж за същия период в надлежно обосновани случаи.

                  Член 13й

                  Обща рамка, посочена в член 6, параграф 7 от Регламент (ЕС) № 1024/2013

               Управителният съвет приема решения за установяването на общата рамка за организиране на практическите ред и условия за изпълнението на член 6 от Регламент (ЕС) № 1024/2013 след консултация с националните компетентни органи и въз основа на предложение от Надзорния съвет, извън обхвата на процедурата при липса на възражения.

                  Член 13к

                  Отделяне на задачите, свързани с паричната политика, от надзорните задачи

                           13к.1.

                           ЕЦБ изпълнява възложените ѝ с Регламент (ЕС) № 1024/2013 задачи отделно и без да се засягат задачите, свързани с паричната политика, и другите задачи.

                           13к.2.

                           ЕЦБ предприема всички необходими мерки, за да гарантира отделянето на функциите, свързани с паричната политика, от надзорните функции.

                           13к.3.

                           Отделянето на функцията, свързана с паричната политика, от надзорната функция не изключва обмена между тези две функционални области на информацията, необходима за постигането на задачите на ЕЦБ и ЕСЦБ.

                  Член 13л

                  Организация на заседанията на Управителния съвет, отнасящи се до надзорните задачи

                           13л.1.

                           Заседанията на Управителния съвет, отнасящи се до надзорните задачи, се провеждат отделно от редовните заседания на Управителния съвет и имат отделен дневен ред.

                           13л.2.

                           По предложение на Надзорния съвет Изпълнителният съвет изготвя предварителен дневен ред и го изпраща, заедно със съответните документи, изготвени от Надзорния съвет, на членовете на Управителния съвет и на другите упълномощени участници най-късно осем дни преди съответното заседание. Това не се прилага за извънредните случаи, при които Изпълнителният съвет действа по подходящ с оглед на обстоятелствата начин.

                           13л.3.

                           Управителният съвет на ЕЦБ се консултира с управителите на НЦБ извън Евросистемата на участващите държави членки, преди да направи възражение срещу проект на решение, изготвен от Надзорния съвет, чиито адресати са националните компетентни органи, по отношение на кредитни институции, установени в участващи държави членки извън еврозоната. Същото се прилага и в случай че съответните национални компетентни органи уведомят Управителния съвет за мотивираното си несъгласие с такъв проект на решение на Надзорния съвет.

                           13л.4.

                           Освен ако в настоящата глава е предвидено друго, общите разпоредби относно заседанията на Управителния съвет, установени в глава I, се прилагат и спрямо заседанията на Управителния съвет, отнасящи се до надзорните задачи.

                  Член 13м

                  Вътрешна структура във връзка с надзорните задачи

                           13м.1.

                           Компетенциите на Изпълнителния съвет по отношение на вътрешната структура на ЕЦБ и персонала на ЕЦБ включват надзорните задачи. Изпълнителният съвет се консултира с председателя и заместник-председателя на Надзорния съвет относно тази вътрешна структура. Членове 10 и 11 се прилагат съответно.

                           13м.2.

                           След съгласуване с Изпълнителния съвет Надзорният съвет може да създава и закрива подструктури с временен характер, като работни или оперативни групи. Те подпомагат работата, свързана с надзорните задачи, и се отчитат пред Надзорния съвет.

                           13м.3.

                           След като се консултира с председателя на Надзорния съвет, председателят на ЕЦБ назначава член на персонала на ЕЦБ за секретар на Надзорния съвет и на Ръководния комитет. Секретарят подпомага председателя или в негово отсъствие — заместник-председателя, при подготовката на заседанията на Надзорния съвет и отговаря за воденето на протоколите от тези заседания.

                           13м.4.

                           Секретарят си сътрудничи със секретаря на Управителния съвет при подготовката на заседанията на Управителния съвет, отнасящи се за надзорните задачи, и отговаря за воденето на протоколите от тези заседания.

                  Член 13н

                  Доклад по член 20, параграф 2 от Регламент (ЕС) № 1024/2013

               По предложение на Надзорния съвет, представено от Изпълнителния съвет, Управителният съвет приема годишните доклади, адресирани до Европейския парламент, Съвета, Комисията и Еврогрупата, съгласно изискванията на член 20, параграф 2 от Регламент (ЕС) № 1024/2013.

                  Член 13о

                  Представители на ЕЦБ в Европейския банков орган

                           13о.1.

                           По предложение на Надзорния съвет председателят на ЕЦБ назначава или освобождава представителя на ЕЦБ в Съвета на надзорниците на Европейския банков орган, както е предвидено в член 40, параграф 1, буква г) от Регламент (ЕС) № 1093/2010 на Европейския парламент и на Съвета от 24 ноември 2010 г. за създаване на Европейски надзорен орган (Европейски банков орган), за изменение на Решение № 716/2009/ЕО и за отмяна на Решение 2009/78/ЕО на Комисията (4).

                           13о.2.

                           Председателят номинира придружаващия втори представител с експертни познания относно задачите на централната банка в Съвета на надзорниците на Европейския банков орган.

               7.

               Член 15.1 се заменя със следния текст:

                           „15.1.

                           Преди края на всяка финансова година Управителният съвет, действащ по предложение на Изпълнителния съвет в съответствие с принципите, определени от Управителния съвет, приема бюджета на ЕЦБ за следващата финансова година. Разходите за надзорните задачи се представят отделно в бюджета и се съгласуват с председателя и заместник-председателя на Надзорния съвет.“

               8.

               Член 17.5 се заменя със следния текст:

                           „17.5.

                           Без да се засягат разпоредбите на член 43, втори параграф и на член 46.1, първо тире от Устава, становищата на ЕЦБ се приемат от Управителния съвет. При изключителни обстоятелства обаче и освен ако поне трима управители изразят желание Управителния съвет да запази компетенциите си по приемане на определени становища, становищата на ЕЦБ могат да се приемат от Изпълнителния съвет в съответствие с бележките, предоставени от Управителния съвет и като се вземе предвид мнението на Генералния съвет. Изпълнителният съвет е компетентен да финализира становищата на ЕЦБ относно много технически въпроси и да инкорпорира фактически промени или корекции. Становищата на ЕЦБ се подписват от председателя. По отношение на становищата на ЕЦБ, приемани във връзка с пруденциалния надзор над кредитните институции, Управителният съвет може да се консултира с Надзорния съвет.“

               9.

               Член 17.8 се заменя със следния текст:

                           „17.8.

                           По отношение на правните актове, посочени в член 34 от Устава, се прилага Регламент № 1 от 15 април 1958 г. за определяне на езиковия режим на Европейската икономическа общност (5).

               10.

               Вмъква се следният член:
               „Член 17а

                  Правни инструменти на ЕЦБ, свързани с надзорни задачи

                           17а.1.

                           Освен ако е предвидено друго в настоящия член или в регламенти, приети от ЕЦБ съгласно Регламент (ЕС) № 1024/2013, член 17 се прилага за правните инструменти на ЕЦБ, свързани с надзорни задачи.

                           17а.2.

                           Насоките на ЕЦБ, свързани с надзорни задачи съгласно член 4, параграф 3 и член 6, параграф 5, буква а) от Регламент (ЕС) № 1024/2013, се приемат от Управителния съвет и след това се оповестяват и се подписват от председателя от името на Управителния съвет. Уведомяването на националните компетентни органи може да се извършва по телефакс, електронна поща, телекс или на хартиен носител.

                           17а.3.

                           Указанията на ЕЦБ, свързани с надзорни задачи съгласно член 6, параграф 3 и параграф 5, буква а), член 7, параграфи 1 и 4, член 9, параграф 1 и член 30, параграф 5 от Регламент (ЕС) № 1024/2013, се приемат от Управителния съвет и след това се оповестяват и се подписват от председателя от името на Управителния съвет. В тях се посочват мотивите за приемането им. Уведомяването на националните органи, компетентни за надзора над кредитните институции, може да се извършва по телефакс, електронна поща, телекс или на хартиен носител.

                           17а.4.

                           Решенията на ЕЦБ по отношение на поднадзорни лица и лица, които са подали заявление за издаване на лиценз за извършване на дейност на кредитна институция, се приемат от Управителния съвет и се подписват от председателя от името на Управителния съвет. След това за тях се уведомяват лицата, до които са адресирани.“

               11.

               Член 18 се заменя със следното:
               „Член 18

                  Процедура по член 128, параграф 2 от Договора

               Предвиденото в член 128, параграф 2 от Договора одобрение се приема от Управителния съвет през последното тримесечие на всяка година за следващата година в едно решение за всички държави членки, чиято парична единица е еврото.“

               12.

               Член 20 се заличава.

               13.

               Член 23.1 се заменя със следния текст:

                           „23.1.

                           Протоколите от заседанията на органите за вземане на решения на ЕЦБ, както и на всеки комитет или група, създадени от тях, на Надзорния съвет, на Ръководния му комитет и на подструктурите му с временен характер са поверителни, освен ако Управителният съвет упълномощи председателя да оповести резултатите от разискванията им. Председателят се консултира с председателя на Надзорния съвет, преди да вземе такова решение по отношение на протоколите от заседанията на Надзорния съвет, на Ръководния му комитет и на някоя от подструктурите му с временен характер.“

               14.

               В член 23.3 първото изречение се заменя със следното:
               „Документите, изготвяни или съхранявани от ЕЦБ, се класифицират и третират в съответствие с организационните правила относно пазене на професионална тайна и управление и поверителност на информацията.“

               15.

               Добавя се следният член:
               „Член 23а

                  Поверителност и професионална тайна по отношение на надзорните задачи

                           23а.1.

                           Спрямо членовете на Надзорния съвет, на Ръководния комитет и на подструктурите, създадени от Надзорния съвет, се прилагат изискванията за пазене на професионална тайна, посочени в член 37 от Устава, дори след като са престанали да изпълняват задълженията си.

                           23а.2.

                           Наблюдателите нямат достъп до поверителна информация, свързана с отделните институции.

                           23а.3.

                           Документите, изготвяни от Надзорния съвет, Ръководния комитет и от подструктурите с временен характер, създадени от Надзорния съвет, са документи на ЕЦБ и поради това се класифицират и третират в съответствие с член 23.3.“

               16.

               Текстът, изложен в приложението, е добавен като приложение.

         Член 2
   Влизане в сила
   Настоящото решение влиза в сила на 24 януари 2014 година.

      Съставено във Франкфурт на Майн на 22 януари 2014 година.

            Председател на ЕЦБ

         Mario DRAGHI

      (1)  ОВ L 287, 29.10.2013 г., стр. 63.

      (2)  Решение ЕЦБ/2004/2 от 19 февруари 2004 г. за приемане на Процедурния правилник на Европейската централна банка (ОВ L 80, 18.3.2004 г., стр. 33.)

      (3)  ОВ L 287, 29.10.2013 г., стр. 63.“

      (4)  ОВ L 331, 15.12.2010 г., стр. 12.“

      (5)  OB 17, 6.10.1958 г., стр. 385/58.“

      ПРИЛОЖЕНИЕ

            „ПРИЛОЖЕНИЕ
            посочено в член 13в, подточка iv)

                        1.

                        За целите на гласуването съгласно член 13в четиримата представители на ЕЦБ трябва да разполагат, както е определено в следващите параграфи, с медианните претеглени гласове на участващите държави членки според критерия за претеглени гласове, с медианното население на участващите държави членки според критерия за население и по силата на тяхното членство в Надзорния съвет — с глас според критерия за броя на членовете.

                        2.

                        След подреждане във възходящ ред на претеглените гласове, определени за участващите държави членки по член 3 от Протокол (№ 36) относно преходните разпоредби, за членовете, представляващи участващите държави членки, медианният претеглен глас се определя като средния претеглен глас, в случай че има нечетен брой участващи държави членки, и като средната стойност от двете средни числа, закръглена до най-близкото цяло число, в случай че техният брой е четен. Към пълния брой на претеглените гласове на участващите държави членки трябва да се прибави медианният претеглен глас, умножен по четири. Полученият брой на претеглени гласове представлява „общият брой на претеглените гласове“.

                        3.

                        Медианното население се определя в съответствие със същия принцип. За целта се използват цифрите, публикувани от Съвета на Европейския съюз съгласно приложение III, членове 1 и 2 от Решение 2009/937/ЕС на Съвета от 1 декември 2009 г. за приемане на Процедурен правилник на Съвета (1). Към сбора от населението във всички участващи държави членки трябва да се прибави медианното население на участващите държави членки, умножено по четири. Полученият брой на населението представлява „общият брой на населението“.

         (1)  ОВ L 325, 11.12.2009 г., стр. 35.“


title: Решение за изпълнение на Комисията от 15 юни 2012 година за приемане на решения за внос в Съюза на някои химикали в съответствие с Регламент (ЕО) № 689/2008 на Европейския парламент и на Съвета

text:
               20.6.2012

               BG

               Официален вестник на Европейския съюз

               C 177/22

         РЕШЕНИЕ ЗА ИЗПЪЛНЕНИЕ НА КОМИСИЯТА
   от 15 юни 2012 година
   за приемане на решения за внос в Съюза на някои химикали в съответствие с Регламент (ЕО) № 689/2008 на Европейския парламент и на Съвета
   2012/C 177/05
   ЕВРОПЕЙСКАТА КОМИСИЯ,
   като взе предвид Договора за функционирането на Европейския съюз,
   като взе предвид Регламент (ЕО) № 689/2008 на Европейския парламент и на Съвета от 17 юни 2008 г. относно износа и вноса на опасни химикали (1), и по-специално член 12, параграф 1, втора алинея от него,
   След консултация с Комитета, създаден съгласно член 133 от Регламент (ЕО) № 1907/2006 на Европейския парламент и на Съвета от 18 декември 2006 г. относно регистрацията, оценката, разрешаването и ограничаването на химикали (REACH), за създаване на Европейска агенция по химикалите, за изменение на Директива 1999/45/ЕО и за отмяна на Регламент (ЕИО) № 793/93 на Съвета и Регламент (ЕО) № 1488/94 на комисията, както и на Директива 76/769/ЕИО на Съвета и директиви 91/155/ЕИО, 93/67/ЕИО, 93/105/ЕО и 2000/21/ЕО на Комисията (2),
   като има предвид, че:

               (1)

               Съгласно Регламент (ЕО) № 689/2008, Комисията взема решение от името на Съюза за това дали да бъде разрешен или не вносът в Съюза на всяко химично вещество, което подлежи на процедурата за предварително обосновано съгласие (PIC).

               (2)

               Програмата на Обединените нации за околната среда (UNEP) и Организацията на Обединените нации по прехрана и земеделие (FAO) са определени да осигуряват функциите на секретариат за изпълнение на PIC процедурата, установена с Ротердамската конвенция относно процедурата за предварително обосновано съгласие при международната търговия с определени опасни химични вещества и пестициди, наричана по-долу „Ротердамската конвенция“, която е одобрена от Общността с Решение 2006/730/ЕО на Съвета (3).

               (3)

               От Комисията се изисква, в качеството ѝ на общ определен орган, да изпраща до Секретариата на Ротердамската конвенция от името на Съюза и неговите държави-членки решения за внос на химични вещества, подлежащи на процедура за предварително обосновано съгласие.

               (4)

               Химичните вещества алахлор и алдикарб са добавени към процедурата за предварително обосновано съгласие в качеството им на пестициди с решения RC 5/3 и RC 5/4 на петата среща на Конференцията на страните, за което Комисията получи информация от Секретариата на Ротердамската конвенция под формата на ръководства за вземане на решения. Алахлор и алдикарб попадат в обхвата на Регламент (ЕО) № 1107/2009 на Европейския парламент и на Съвета от 21 октомври 2009 г. относно пускането на пазара на продукти за растителна защита и за отмяна на директиви 79/117/ЕИО и 91/414/ЕИО на Съвета (4) и не се разрешава пускането им на пазара като съставки на препарати, действащи като продукти за растителна защита.

               (5)

               Химичното вещество ендосулфан бе добавено към процедурата за предварително обосновано съгласие в качеството си на пестицид с решение RC 5/5 на петата среща на Конференцията на Страните, за което Комисията получи информация от Секретариата на Ротердамската конвенция под формата на ръководство за вземане на решения. Ендосулфан попада в обхвата на Регламент (ЕО) № 1107/2009 и на Директива 98/8/ЕО на Европейския парламент и на Съвета от 16 февруари 1998 г. относно пускането на пазара на биоциди (5) и не се разрешава пускането му на пазара като съставка на препарати, действащи съответно като продукти за растителна защита или като биоциди.

               (6)

               Съответно, следва да се вземе окончателно решение за внос на алахлор, алдикарб и ендосулфан,

         РЕШИ:
   Член единствен
   Приема окончателното решение за внос на алахлор, алдикарб и ендосулфан, както е посочено във формуляра за отговор относно внос в приложението.

      Съставено в Брюксел на 15 юни 2012 година.

            За Комисията

         Janez POTOČNIK

            Член на Комисията

      (1)  ОВ L 204, 31.7.2008 г., стр. 1.

      (2)  ОВ L 396, 30.12.2006 г., стр. 1.

      (3)  ОВ L 299, 28.10.2006 г., стр. 23.

      (4)  ОВ L 309, 24.11.2009 г., стр. 1.

      (5)  ОВ L 123, 24.4.1998 г., стр. 1.

      ПРИЛОЖЕНИЕ


title: Решение на Съвета от 25 октомври 2004 година относно подписването от името на Европейската общност и временното прилагане на определени разпоредби на Споразумението между Европейския съюз, Европейската общност и Конфедерация Швейцария относно асоциирането на Конфедерация Швейцария към въвеждането, прилагането и развитието на достиженията на правото на ЕС от Шенген

text:
Важна правна забележка

|

32004D0860

Официален вестник n° L 370 , 17/12/2004 стр. 0078 - 0079

		20041025Решение на Съветаот 25 октомври 2004 годинаотносно подписването от името на Европейската общност и временното прилагане на определени разпоредби на Споразумението между Европейския съюз, Европейската общност и Конфедерация Швейцария относно асоциирането на Конфедерация Швейцария към въвеждането, прилагането и развитието на достиженията на правото на ЕС от Шенген(2004/860/ЕО)СЪВЕТЪТ НА ЕВРОПЕЙСКИЯ СЪЮЗ,като взе предвид Договора за създаване на Европейската общност, и по-специално член 62, член 63, първа алинея, точка 3, и членове 66 и 95, във връзка с член 300, параграф 2,като взе предвид предложението на Комисията,като има предвид, че:(1) След получаване на упълномощаването, предоставено на Комисията на 17 юни 2002 г., започнаха преговори с швейцарските власти относно асоциирането на Швейцария към въвеждането, прилагането и развитието на достиженията на правото на ЕС от Шенген.(2) При условие, че бъде сключено на по-късна дата, желателно е да се подпише споразумението, парафирано на 25 юни 2004 г.(3) Споразумението предвижда временното прилагане на определени негови разпоредби. Тези разпоредби следва да се прилагат временно, докато споразумението влезе в сила.(4) По отношение на развитието на достиженията на правото на ЕС от Шенген, което попада в обхвата на Договора за създаване на Европейската общност, необходимо е разпоредбите на Решение 1999/437/ЕО на Съвета от 17 май 1999 г. относно определени договорености за прилагане на Споразумението, сключено от Съвета на Европейския съюз и Република Исландия и Кралство Норвегия, относно асоциирането на тези две държави към въвеждането, прилагането и развитието на достиженията на правото на ЕС от Шенген [1], да се прилагат mutatis mutandis спрямо отношенията с Швейцария при подписването на споразумението.(5) Настоящото решение не накърнява позицията на Обединеното кралство съгласно протокол за включване на достиженията на правото на ЕС от Шенген в рамките на Европейския съюз, приложен към Договора за Европейския съюз и към Договора за създаване на Европейската общност и Решение 2000/365/ЕО на Съвета от 29 май 2000 г. относно искането на Обединено кралство Великобритания и Северна Ирландия за участие в някои от разпоредбите на достиженията на правото на ЕС от Шенген [2].(6) Настоящото решение не накърнява позицията на Ирландия съгласно Протокола за включване на достиженията на правото на ЕС от Шенген в рамките на Европейския съюз, приложен към Договора за Европейския съюз и към Договора за създаване на Европейската общност и Решение 2002/192/ЕО на Съвета от 28 февруари 2002 г. относно искането на Ирландия да вземе участие в някои от разпоредбите на достиженията на правото на ЕС от Шенген [3].(7) Настоящото решение не накърнява позицията на Дания съгласно Протокола относно позицията на Дания, приложен към Договора за Европейския съюз и към Договора за създаване на Европейската общност,РЕШИ:Член 1Подписването от Европейската общност на Споразумението между Европейския съюз, Европейската общност и Конфедерация Швейцария относно асоциирането на Конфедерация Швейцария към въвеждането, прилагането и развитието на достиженията на правото на ЕС от Шенген и свързаните с него документи, състоящи се от заключителния акт, споразумението под формата на размяна на писма относно комитетите, които подпомагат Европейската комисия при упражняването на изпълнителните ѝ правомощия, и от Общата декларация на съвместните заседания на смесените комитети ,се одобрява от името на Общността, при условие че бъде сключено.Текстът на споразумението и свързаните с него документи са приложени към настоящото решение [4].Член 2Оправомощава председателя на Съвета да посочи лице/лица, упълномощено/и да подпише/ат споразумението и свързаните с него документи от името на Европейската общност.Член 3Настоящото решение се прилага в областите, обхванати от разпоредбите, изброени в приложения A и Б към Споразумението и към тяхното развитие доколкото тези разпоредби имат или, в съответствие с Решение 1999/436/ЕО [5], е определено да имат правно основание в рамките на Договора за създаване на Европейската общност.Член 41. Разпоредбите на членове 1—4 от Решение 1999/437/ЕО на Съвета се прилагат по същия начин по отношение на асоциирането на Швейцария към въвеждането, прилагането и развитието на достиженията на правото на ЕС от Шенген, което е в приложното поле на Договора за създаване на Европейската общност.2. Преди делегациите, представляващи членовете на Съвета, да вземат участие в Смесения комитет, създаден съгласно Споразумението, в съответствие с член 7, параграфи 4 и 5 и член 10 от него, те следва да проведат заседание в рамките на Съвета с оглед определянето на общата им позиция, която може да се приеме.Член 5В съответствие с член 14, параграф 2 от Споразумението, членове 1, 3, 4, 5 и 6 и член 7, параграф 2, буква a), първо изречение от него, се прилагат временно до влизането в сила на Споразумението.Съставено в Люксембург на 25 октомври 2004 година.За СъветаПредседателR. Verdonk[1] ОВ L 176, 10.7.1999 г., стр. 31.[2] ОВ L 131, 1.6.2000 г., стр. 43.[3] ОВ L 64, 7.3.2002 г., стр. 20.[4] Документ 13054/04 на Съвета е достъпен на http://register.consilium.eu.int.[5] ОВ L 176, 10.7.1999 г., стр. 17.--------------------------------------------------